**Vecný návrh**

**VYHLÁŠKA**

**Úradu pre reguláciu sieťových odvetví**

z ........ 2022,

**ktorou sa ustanovujú obsahové náležitosti prevádzkového poriadku prevádzkovateľa sústavy, organizátora krátkodobého trhu s elektrinou, prevádzkovateľa siete a prevádzkovateľa zásobníka, rozsah obchodných podmienok, ktoré sú súčasťou prevádzkového poriadku prevádzkovateľa sústavy alebo prevádzkovateľa siete, a obsahové náležitosti plánu rozvoja distribučnej sústavy**

Úrad pre reguláciu sieťových odvetví podľa § 95 ods. 2 písm. k) zákona č. 251/2012 Z. z. o energetike a o zmene a doplnení niektorých zákonov v znení zákona č. ……./2022 Z. z. (ďalej len „zákon“) ustanovuje:

# **Predmet úpravy**

Podľa § 95 ods. 2 písm. k) návrhu novelizovaného zákona č. 251/2012 Z. z. o energetike a o zmene a doplnení niektorých zákonov má Úrad pre reguláciu sieťových odvetví vydať všeobecne záväzný právny predpis, ktorým ustanoví obsahové náležitosti prevádzkového poriadku prevádzkovateľa sústavy, organizátora krátkodobého trhu s elektrinou, prevádzkovateľa siete a prevádzkovateľa zásobníka, rozsah obchodných podmienok, ktoré sú súčasťou prevádzkového poriadku prevádzkovateľa sústavy alebo prevádzkovateľa siete, a obsahové náležitosti plánu rozvoja distribučnej sústavy.

V súčasnosti predmetná úprava uvedená v § 95 ods. 2 písm. k) nie je zahrnutá v žiadnom všeobecne záväznom právnom predpise.

# **Obsahové náležitosti prevádzkového poriadku prevádzkovateľa sústavy**

Vyhláška v tejto časti upraví:

2.1 Úprava prevádzkového poriadku prevádzkovateľa prenosovej sústavy

Obsahovými náležitosťami prevádzkového poriadku prevádzkovateľa prenosovej sústavy sú:

a) údaje o

1. identifikácii prevádzkovateľa prenosovej sústavy vrátane zoznamu dôležitých adries a komunikačných spojení s prevádzkovateľom prenosovej sústavy a informácií o obchodných portáloch prevádzkovateľa prenosovej sústavy,

2. prevádzkovanej prenosovej sústave,

3. internetovej adrese, prostredníctvom ktorej prevádzkovateľ prenosovej sústavy zverejňuje informácie spôsobom umožňujúcim diaľkový prístup,

b) podmienky pre poskytovanie podporných služieb a poskytovanie podporných služieb, ktorými sú

1. vymedzenie kategórií podporných služieb,

2. spôsob určenia výšky každého súhrnného regulačného preddavku,

3. požiadavky na poskytovateľov podporných služieb, kvalitu poskytovaných podporných služieb a spôsoby jej preukazovania,

4. spôsoby poskytovania podporných služieb a stanovenie zásad výberu poskytovateľov podporných služieb,

5. technické požiadavky na meracie zariadenia poskytovateľa podporných služieb, regulačnej energie,

c) podmienky poskytovania systémových a prenosových služieb, ktorými sú

1. definovanie kategórií systémových služieb,

2. spôsob určenia bezpečnostných rezerv na zabezpečenie spoľahlivosti prevádzky prenosovej sústavy,

3. spôsob určovania veľkosti prenosových kapacít pre cezhraničný obchod s elektrinou alebo posudzovanie prípustnosti žiadostí o cezhraničný obchod s elektrinou a ich prideľovanie,

4. platobné podmienky za poskytované systémové služby,

5. platobné podmienky za poskytovanie služieb prenosovej sústavy vrátane určenia výšky záloh, ich splatnosti, splatnosti platieb za poskytovanie služieb prenosovej sústavy a spôsobu platieb za poskytovanie služieb prenosovej sústavy alebo záloh na tieto platby,

6. spôsob zverejňovania informácií o možnostiach prenosu elektriny prenosovou sústavou,

d) požiadavky na plánovanie rozvoja prenosovej sústavy, ktorými sú

1. rozsah a časový harmonogram odovzdávania informácií potrebných na plánovanie rozvoja prenosovej sústavy používateľmi sústavy,

2. spôsob plánovania rozvoja prenosovej sústavy a postup vypracovania plánu rozvoja siete,

3. spôsob stanovenia kritéria pre plánovanie rozvoja prenosovej sústavy,

4. štandardy pre rozvoj transformačných prepojení medzi prenosovou sústavou a distribučnou sústavou a normy pre rozvoj konfigurácie prenosovej sústavy,

e) postup pri vydávaní stanoviska podľa § 12 ods. 5 a 6 zákona č. 251/2012 Z. z., a

f) rozsah a kvalita poskytovania nameraných a vyhodnotených údajov organizátorovi krátkodobého trhu s elektrinou a dotknutým účastníkom trhu s elektrinou, ako aj informácií potrebných pre činnosť organizátora krátkodobého trhu s elektrinou.

2.2 Úprava prevádzkového poriadku prevádzkovateľa distribučnej sústavy

Obsahovými náležitosťami prevádzkového poriadku prevádzkovateľa distribučnej sústavy sú:

a) údaje o

1. identifikácii prevádzkovateľa distribučnej sústavy vrátane zoznamu dôležitých adries a komunikačných spojení s prevádzkovateľom distribučnej sústavy

2. prevádzkovanej distribučnej sústavy,

3. internetovej adrese, prostredníctvom ktorej prevádzkovateľ distribučnej sústavy zverejňuje informácie spôsobom umožňujúcim diaľkový prístup,

b) podmienky poskytovania podporných služieb na úrovni distribučnej sústavy a podmienky poskytovania podporných služieb na strane ponuky a dopytu, ktorými sú

1. vymedzenie kategórií podporných služieb,

2. požiadavky na poskytovateľov podporných služieb, kvalitu poskytovaných podporných služieb a spôsoby jej preukazovania,

3. spôsoby poskytovania podporných služieb a stanovenie zásad výberu poskytovateľov podporných služieb,

c) podmienky poskytovania služby distribučnej sústavy, ktorými sú

1. spôsob určenia veľkosti distribučnej kapacity pre zabezpečenie prevádzky distribučnej sústavy,

2. platobné podmienky za poskytovanie služby distribučnej sústavy vrátane určenia záloh na platbu za poskytovanie služby distribučnej sústavy,

d) rozsah a časový harmonogram odovzdávania informácií potrebných na plánovanie rozvoja distribučnej sústavy používateľmi sústavy,

e) spôsob zverejňovania informácií o možnostiach distribúcie elektriny prostredníctvom distribučnej sústavy,

f) postup pri vydávaní stanoviska podľa § 12 ods. 5 a 6 zákona č. 251/2012 Z. z.,

g) rozsah a kvalita poskytovania informácií potrebných pre činnosť organizátora krátkodobého trhu s elektrinou, a

h) rozsah nákladov na inštaláciu inteligentného meracieho systému.

Obsahovými náležitosti prevádzkového poriadku prevádzkovateľa miestnej distribučnej sústavy sú obsahové náležitosti podľa písm. a), c) až h) uvedených vyššie.

# **Obsahové náležitosti prevádzkového poriadku organizátora krátkodobého trhu s elektrinou**

Vyhláška v tejto časti upraví:

3.1 Úprava prevádzkového poriadku organizátora krátkodobého trhu s elektrinou

Prevádzkový poriadok organizátora krátkodobého trhu s elektrinou obsahuje:

a) údaje o

1. identifikácii organizátora krátkodobého trhu s elektrinou vrátane zoznamu dôležitých adries a komunikačných spojení s organizátorom krátkodobého trhu s elektrinou,

2. uzatváraných zmluvách,

b) pravidlá správy a zberu nameraných údajov,

c) pravidlá a podmienky zúčtovania odchýlok, zúčtovania rozdielov a centrálnej fakturácie,

d) pravidlá a podmienky zúčtovania regulačnej elektriny,

e) obchodné podmienky účasti na organizovanom krátkodobom cezhraničnom trhu s elektrinou,

f) transparentnosť na veľkoobchodných trhoch s elektrinou a zákaz zneužívania a manipulácie trhu s elektrinou,

g) organizovanie a zúčtovanie podpory výroby elektriny z obnoviteľných zdrojov energie a výroby elektriny vysoko účinnou kombinovanou výrobou,

h) evidencia, prevody a organizovanie trhu so zárukami pôvodu elektriny z obnoviteľných zdrojov energie a zárukami pôvodu elektriny vyrobenej vysoko účinnou kombinovanou výrobou,

i) spôsob a v termíny poskytovania údajov potrebných na výkon činností organizátora krátkodobého trhu s elektrinou a spôsob spracovania týchto údajov organizátorom krátkodobého trhu s elektrinou,

j) rozsah a kvalita informácií potrebných na činnosť organizátora krátkodobého trhu s elektrinou poskytovaných účastníkmi trhu s elektrinou zúčtovateľovi odchýlok,

k) postup pri vyhodnocovaní aktivovanej flexibility, uskladňovania elektriny a zdieľania elektriny a sprístupňovanie nameraných údajov a údajov po vyhodnotení aktivovanej flexibility, uskladňovaní elektriny a zdieľaní elektriny účastníkom trhu s elektrinou,

l) podmienky prístupu k dátovému a funkčnému rozhraniu elektronického systému, pravidlá prevádzky a používania elektronického systému a rozsah činností vykonávaných prostredníctvom elektronického systému upravujú pravidlá trhu. Formáty elektronickej komunikácie, dokumentov a údajov poskytovaných alebo odovzdávaných prostredníctvom elektronického systému a požiadavky na zabezpečenie elektronického systému.

# **Obsahové náležitosti prevádzkového poriadku prevádzkovateľa siete a prevádzkovateľa zásobníka**

Vyhláška v tejto časti upraví:

* 1. Úprava prevádzkového poriadku prevádzkovateľa prepravnej siete

Obsahovými náležitosťami prevádzkového poriadku prevádzkovateľa prepravnej siete sú:

a) údaje o

1. Identifikácii prevádzkovateľa prepravnej siete vrátane zoznamu dôležitých adries a komunikačných spojení s prevádzkovateľom prepravnej siete,

2. prevádzkovanej prepravnej sieti, obsahujúce aspoň technickú špecifikáciu a opis vstupných a výstupných bodov prepravnej siete, pre ktoré prevádzkovateľ prepravnej siete zverejňuje číselné údaje o technickej, zmluvnej a dostupnej prepravnej kapacite, a pravidlá prideľovania uplatňované v bodoch prepravnej siete; pri bode prepravnej siete sa uvádza používaný názov a rozsah prenosových tlakov,

3. internetovú adresu, prostredníctvom ktorej prevádzkovateľ prepravnej siete zverejňuje informácie spôsobom umožňujúcim diaľkový prístup,

b) náležitosti týkajúce sa postupu uzatvárania zmlúv o poskytovaní služieb prepravy plynu a predpoklady na uzatvorenie zmluvy o poskytovaní služieb prepravy plynu, ktorými sú

1. určenie potrebných náležitostí žiadosti o uzavretie zmluvy o poskytovaní služby prepravy plynu,

2. formulár žiadosti o zmluvu o poskytovaní služieb prepravy plynu,

3. kritériá na posúdenie finančnej spôsobilosti žiadateľa o zmluvu o poskytovaní služieb prepravy plynu,

4. spôsob uzavretia zmluvy o poskytovaní služieb prepravy plynu,

c) údaje týkajúce sa dopravných kapacít, ktorými sú

1. internetová adresa, prostredníctvom ktorej prevádzkovateľ prepravnej siete zverejňuje množstvo kapacity,

2. informácie o maximálnej výške technickej kapacity vo vzťahu k technickej kapacite v iných prepojovacích bodoch, dynamický prístup v každom prepojovacom bode,

3. postup určenia vyhradenej prepravnej kapacity v každom prepojovacom bode,

4. určenie konkurenčnej schopnosti,

5. opatrenia na maximalizáciu koordinovanej kapacity optimalizáciou technickej kapacity, čo je spoločná metóda podľa priamo uplatniteľného nariadenia Európskej únie upravujúceho mechanizmy prideľovania kapacity v plynárenských prepravných sietích,

6. koordinácia výpočtov kapacity so susednými PPS, postup v prípade nesúladu kapacít medzi PPS,

7. postup ponuky nekoordinovanej prepravnej kapacity,

8. postup určenia veľkosti prepravných kapacít na využitie ťažobných a vtláčaných kapacít, ktoré ponúka prevádzkovateľ zásobníka plynu,

d) náležitosti týkajúce sa aukcií prepravnej kapacity, ktorými sú

1. internetová adresa, prostredníctvom ktorej prevádzkovateľ prepravnej siete zverejňuje aukčný kalendár,

2. mechanizmus a podmienky určovania koordinovanej kapacity pre každý prepojovací bod a internetovú adresu, prostredníctvom ktorej prevádzkovateľ prepravnej siete zverejňuje konkrétny objem koordinovanej kapacity,

3. podrobnosti o platformách v každom prepojovacom bode, prostredníctvom ktorých sa rezervuje kapacita,

e) náležitosti týkajúce sa postupu pri rezervácii prepravnej kapacity, ktorými sú

1. spôsob preukazovania splnenia požiadaviek na finančnú spôsobilosť užívateľa prepravnej siete vrátane požiadaviek na finančnú spôsobilosť v prípade aukcie, pri ktorej nie je známa konečná cena,

2. formu žiadosti o rezerváciu prepravnej siete,

3. podmienky odmietnutia rezervácie prepravnej siete,

4. pravidlá využívania prerušiteľnej prepravnej siete,

f) stanovenie podmienok prijatia alebo odmietnutia plynu na prepravu,

g) spôsob a rozsah poskytovania informácií o nameraných prietokoch plynu, hodnotách spaľného tepla a ukazovateľoch kvality plynu,

h) spôsob rozdelenia množstva plynu medzi subjekty zúčtovania,

i) formát nominácie a renominácie prepravy plynu zo strany užívateľa prepravnej siete,

j) podmienky prevodu alebo postúpenia využívania prepravnej kapacity, lehoty na prevod alebo postúpenie využívania prepravnej kapacity, formu žiadosti o prevod prepravnej kapacity a formu oznámenia o postúpení prepravnej kapacity,

k) fakturačné a platobné podmienky, ktorými sú

1. spôsob určenia výšky záloh a ich splatnosti,

2. dátumy fakturácie za poskytnutie služby prepravy plynu a dátum splatnosti faktúr,

3. spôsob úhrady záloh a iných platieb za poskytovanie služby prepravy plynu,

4. postup pri oneskorenom platení záloh a iných platieb za poskytovanie služby prepravy plynu,

5. postup pri vybavovaní reklamácie na vyúčtovanie za poskytnutie služby prepravy plynu,

l) podrobnosti o krátkodobom trhu s kapacitou a požiadavky na jeho organizáciu, ktorými sú

1. vymedzenie krátkodobého trhu s prepravnou kapacitou,

2. práva a povinnosti prevádzkovateľa prepravnej siete pri organizovaní krátkodobého trhu s kapacitou,

3. podmienky prístupu užívateľa prepravnej siete na trh s krátkodobou prepravnou kapacitou,

4. lehoty na vyhodnotenie obchodov na krátkodobom trhu s prepravnou kapacitou zo strany prevádzkovateľa prepravnej siete,

m) mechanizmus regulácie toku plynu v každom prepojovacom bode,

n) pravidlá na zabezpečenie súladu medzi pridelenými množstvami plynu na oboch stranách každého prepojovacieho bodu,

o) postup zosúladenia nominácií pre každý prepojovací bod,

p) formu a podrobnosti žiadosti o prepravu plynu v skúšobnej prevádzke.

* 1. Úprava prevádzkového poriadku prevádzkovateľa distribučnej siete

Obsahovými náležitosťami prevádzkového poriadku prevádzkovateľa distribučnej siete sú

a) údaje o

1. identifikácii prevádzkovateľa distribučnej siete vrátane zoznamu dôležitých adries a komunikačných spojení s prevádzkovateľom distribučnej siete,

2. prevádzkovanej distribučnej siete vrátane technickej špecifikácie a popisu vstupných bodov distribučnej siete; pri vstupnom bode distribučnej siete sa uvádza užívaný názov,

3. internetovej adrese, prostredníctvom ktorej prevádzkovateľ distribučnej siete uverejňuje informácie spôsobom umožňujúcim diaľkový prístup,

b) náležitosti týkajúce sa postupu pri uzatváraní zmlúv o zaistení služby distribučnej siete a predpokladov pre uzatvorenie zmluvy o zaistení služby distribučnej siete, ktorými sú

1. stanovenie náležitostí žiadosti o uzatvorenie zmluvy o zaistení služby distribučnej siete,

2. forma žiadosti o uzatvorenie zmluvy o zaistení služby distribučnej siete,

3. kritéria posudzovania finančnej spôsobilosti žiadateľa o uzatvorenie zmluvy o zaistení služby distribuční siete,

4. spôsob uzatvorenia zmluvy o zaistení služby distribučnej siete,

5. postup vyjednania zmeny zmluvy o zaistení služby distribučnej siete v prípade zmeny vyjednaných odberných miest zákazníkov a zmeny veľkosti distribučnej kapacity v odbernom mieste zákazníka,

6. postup pri zmene identifikačných údajov zmluvných strán v zmluve o zaistení služby distribučnej siete,

c) náležitosti týkajúce sa rezervácie distribučnej kapacity, ktorými sú

1. spôsob preukazovania splnenia požiadaviek na finančnú spôsobilosť užívateľa siete,

2. forma žiadosti o rezerváciu distribučnej kapacity,

3. podmienky pre odmietnutie rezervácie distribučnej kapacity,

4. zánik a ukončenie rezervácie distribučnej kapacity,

d) stanovenie podmienok pre prevzatie alebo pre odmietnutie plynu k distribúcii,

e) spôsob a rozsah poskytovania informácií o nameraných hodnotách pretoku plynu, hodnotách spalného tepla a ukazovateľoch kvality plynu,

f) formát nominácie a renominácie distribúcie plynu užívateľom siete,

g) fakturačné a platobné podmienky, ktorými sú

1. spôsob stanovenia výšky záloh a ich splatnosti,

2. termíny pre fakturáciu distribúcie plynu a splatnosť faktúr,

3. spôsob úhrady záloh a ostatných platieb za zaistenie služby distribučnej siete,

4. postup pri oneskorení úhrady záloh a ostatných platieb za zaistenie služby distribučnej siete,

5. spôsob riešenia reklamácie vyúčtovania distribúcie plynu,

h) postup pri vydávaní stanoviska podľa § 12 ods. 5 a 6 zákon č. 251/2012 Z.z.

Obsahovými náležitosťami prevádzkového poriadku prevádzkovateľa distribučnej siete, ku ktorej je pripojených viac ako 100 000 koncových odberateľov plynu, sú obsahové náležitosti podľa písm. a) až d), g) a h) vyššie.

* 1. Úprava prevádzkového poriadku prevádzkovateľa zásobníka

Obsahovými náležitosťami prevádzkového poriadku prevádzkovateľa zásobníka sú

a) údaje o

1. identifikácii prevádzkovateľa zásobníka vrátane zoznamu dôležitých adries a komunikačných spojení s prevádzkovateľom zásobníka,

2. internetovej adrese, prostredníctvom ktorej prevádzkovateľ zásobníka uverejňuje informácie spôsobom umožňujúcim diaľkový prístup,

b) informácie o poskytovaných službách, popis ponúkaných produktov a spôsob určenia ceny denných produktov,

c) náležitosti týkajúce sa postupu pri uzatváraní zmlúv o prístupe do zásobníka a uskladňovaní plynu a predpokladov pre uzatvorenie zmluvy o prístupe do zásobníka a uskladňovania plynu, ktorými sú

1. stanovenie náležitostí žiadosti o uzatvorenie zmluvy o uskladňovaní plynu,

2. forma žiadosti o uzatvorenie zmluvy o uskladňovaní plynu,

3. kritéria posudzovania finančnej spôsobilosti žiadateľa o uzatvorenie zmluvy o uskladňovanie plynu,

4. spôsob uzatvorenia zmluvy o uskladňovaní plynu,

5. náležitosti a predpoklady pre uzatvorenie zmluvy o uskutočnení aukcie skladovacej kapacity,

d) spôsob dokazovania splnenia požiadaviek na finančnú spôsobilosť užívateľa virtuálneho zásobníka pri rezervácii ročnej, mesačnej, dennej alebo novej skladovacej kapacity a podrobnosti žiadosti o rezerváciu dennej skladovacej kapacity,

e) postup uplatňovaný prevádzkovateľom zásobníka pri vtláčaní alebo ťažbe plynu medzi vtláčacím a ťažobným obdobím,

f) formát nominácie a renominácie uskladňovania plynu,

g) fakturačné a platobné podmienky, ktorými sú

1. spôsob stanovenia výšky záloh a ich splatnosti,

2. termíny pre fakturáciu služby uskladňovania plynu a splatnosť faktúr,

3. spôsob úhrady záloh a ostatných platieb za uskladňovanie plynu,

4. postup pri oneskorení úhrady záloh a ostatných platieb za uskladňovanie plynu,

5. spôsob riešenia reklamácie vyúčtovania uskladňovania plynu,

h) podmienky obchodovania s právami na kapacitu,

i) podmienky prenesenia zodpovednosti za odchýlku na svojho dodávateľa plynu alebo odberateľa plynu,

j) náležitosti týkajúce sa zriadenia a správy stavového účtu o aktuálnom množstve uskladneného plynu.

# **Rozsah obchodných podmienok, ktoré sú súčasťou prevádzkového poriadku prevádzkovateľa sústavy alebo prevádzkovateľa siete**

Vyhláška v tejto časti upraví:

Rozsah obchodných podmienok závisí od typu poriadku, ktorý sprevádzajú:

a) obchodné podmienky na prístup:

1. postup pri uzatváraní zmluvy,

2. požiadavka na prenos, distribúciu alebo prepravu,

3. údaje týkajúce sa prenosu, distribúcie alebo prepravy ,

4. údaje týkajúce sa technickej špecifikácie zariadenia užívateľa,

5. fakturačné a platobné podmienky pre prístup,

b) obchodné podmienky na pripojenie:

1. postup pri uzatváraní zmluvy,

2. postup pri pripájaní zariadenia,

3. meranie v mieste pripojenia,

4. fakturačné a platobné podmienky pre uhrádzanie nákladov pripojenia,

c) obchodné podmienky na prevádzkovanie sústavy a siete:

1. postup pri uzatváraní zmluvy,

2. údaje týkajúce sa prevádzkovania sústavy a siete,

3. fakturačné a platobné podmienky ,

d) predpokladaná výška nákladov prevádzkovateľa sústavy na vykonanie odstránenia a oklieštenia stromov a iných porastov, ktoré ohrozujú bezpečnosť alebo spoľahlivosť prevádzky energetických zariadení .

# **Obsahové náležitosti plánu rozvoja distribučnej sústavy**

Vyhláška v tejto časti upraví:

Obsahovými náležitosťami plánu rozvoja distribučnej sústavy sú:

a) súčasný a predpokladaný budúci stav ponuky a dopytu po kapacite distribučnej sústavy,

b) predpoklady výroby elektriny, dodávky elektriny, spotreby elektriny,

c) hlavné časti distribučnej sústavy, ktoré je potrebné vybudovať alebo zmodernizovať spolu s predpokladanými termínmi ich realizácie,

d) investície do distribučnej sústavy, ktoré súvisia s budovaním nových kapacít alebo modernizáciou distribučnej sústavy, o ktorých realizácii prevádzkovateľ distribučnej sústavy už rozhodol, alebo ktoré sa budú musieť realizovať v nasledujúcich troch rokoch a predpokladané termíny realizácie investícií,

e) požiadavky na plánovanie rozvoja distribučnej sústavy, ktorými sú

1. spôsob plánovania rozvoja distribučnej sústavy a postup tvorby plánu rozvoje sietí,

2. zásady rozvoja distribučnej sústavy a rozvoja kapacity odovzdávacích miest v distribučnej sústave.